**ZAPISNIK 2. REDNE SEJE UPRAVNEGA ODBORA ŠOLSKEGA SKLADA GLASBENE ŠOLE LJUBLJANA MOSTE – POLJE**

**v šolskem letu 2016/2017**

**ČETRTEK, 22. 6. 2017 ob 17.00**

**Prisotni:** Mladen Jakšić, Janez Jelovšek, Breda Štembergar, Janja Hvala

**Opravičeno odsotni:** Matic Titovšek, Mateja Hočevar, Alenka Lamovec Alič

**Vabljena:** Bogdan Jesenko, računovodja, Mojca Tratar, ravnateljica

Predsednik upravnega odbora (v nadaljevanju UO) šolskega sklada (v nadaljevanju ŠS), g. Mladen Jakšić, je pozdravil vse prisotne, potrdil sklepčnost seje in predlagal sledeč

**Dnevni red:**

1. **Potrditev zapisnika 1. korespondenčne seje šolskega sklada (sklicana 10. 2. 2017 in je trajala do 13. 2. 2017) in potrditev zapisnika 2. korespondenčne seje šolskega sklada (sklicana 23. 2. 2017 in je trajala do 27. 2. 2017);**

**2. Predstavitev nove članice UO šolskega sklada, predstavnice ustanovitelja, Mestne občine Ljubljana, ge. Mateje Hočevar;**

**3. Poročilo o finančnem stanju šolskega sklada za šolsko leto 2016/2017;  
4. Razno.**

**K 1:**

Vsi prisotni so potrdili zapisnik 1. korespondenčne seje in zapisnik 2. korespondenčne seje.

**K 2:**

Nova članica šolskega sklada, ga. Mateja Hočevar se iz opravičljivih razlogov ni udeležila seje. Predstavila se bo na naslednji (jesenski) redni seji ŠS.

**K 3:**

Računovodja, g. Bogdan Jesenko je podal finančno stanje ŠS in sicer je ŠS v šolskem letu 2016/17 zbral z donacijami in prostovoljnimi prispevki ob koncertih 766,33 EUR. Do 22.6. je porabil v skladu z odobritvijo UO ŠS 104,10 EUR. Končno stanje ŠS na dan 22. 6. 2017 je 1.852,87 EUR sredstev.

Viktoriji Iris Krušec Urbanc (violina) se je subvencioniralo bivanje na intenzivnem vikendu godalnega orkestra naše glasbene šole v Zrečah v znesku 23,70 EUR (podrobno v zapisniku 1. korespondenčne seje UO ŠS).

Domnu Krstiču se je subvencioniralo plačilo stroškov udeležbe na kitarskem festivalu v Beogradu v znesku 80,40 EUR (podrobno v zapisniku 2. korespondenčne seje UO ŠS).

Oba učenca naše šole sta priložila potrdilo Centra za socialno delo in opis ekonomskega stanja družine.

G. Mladen Jakšić je obrazložil kakšne so možnosti nastopanja za tuja veleposlaništva. Zaenkrat ni preveč interesa, vendar nas bodo kontaktirali, ko bodo potrebovali obogatitev slovesnosti v organizaciji veleposlaništev.

**K 4:**

* Ravnateljica, ga. Mojca Tratar je izpostavila pomisleke g. Kopača, člana sveta staršev, da se do sredstev ŠS zelo težko pride, da imamo preveč zapletene postopke. Predlagal je, da bi ŠS plačeval kotizacije tekmovanj, vendar ugotavljamo, da so kotizacije zaenkrat prevelik finančni zalogaj. Sporočimo mu, da zaradi finančnega stanja ŠS to ni izvedljivo. Poudarimo pa, da lahko vsak zaprosi za plačilo kotizacije.

Ugotovili smo, da je potrebno kriterije in merila za dodeljevanje sredstev ŠS bolj natančno določiti, kar bomo uredili na jesenski redni seji UO ŠS.

Na spletni strani šole je potrebno objaviti jasne kriterije za dodeljevanje pomoči iz strani ŠS.

Odpremo tudi e-mail naslov: solski.sklad@gsmostepolje.si.

* Na seji sveta staršev so začeli razpravo o namembi dela dohodnine (0,5%). Glasbena šola, kot javni zavod (ustanovitelj MOL-RS) v skladu z Zakonom o dohodnini ne more samostojno kandidirati za dodelitev dela dohodnine. Vendar to lahko stori preko zasebnega zavoda (Sklad 05- ustanova za družbene naložbe) in imajo soglasje države, natančneje Ministrstva za delo, družino in socialne zadeve. Šola podpiše pogodbo s Skladom 05- ustanovo za družbene naložbe, ki uredi vse, ŠS pa pridobi sredstva. Zaradi boljšega nadzora in pregleda naj bi glasbena šola pridobila podatke, potrebne za reklamo in obrazce. Sredstva se knjižijo na ŠS, ki mora napisati poročilo o porabljenih sredstvih. Sklad 05 si vzame 10% sredstev za delovanje. Natančneje nam je o tem obrazložil računovodja.

Člani UO ŠS so se strinjali s predlogom o namembi dela dohodnine in sprejeli naslednji

**SKLEP št. 1**

**Šola naj sklene pogodbo s Skladom 05- ustanovo za družbene naložbe z namenom, da lahko šolski sklad Glasbene šole Ljubljana Moste - Polje zbira del dohodnine (0,5%) za donacije šolskemu skladu preko Sklada 05- ustanova za družbene naložbe.**

Računovodstvo skupaj z ravnateljico pripravi pogodbo s Skladom 05- ustanovo za družbene naložbe. Pogodbo o poslovanju s Skladom 05 se da v potrditev svetu zavoda.

Zapisala: Janja Hvala Predsednik Šolskega sklada:

Mladen Jakšić